b'\n_START_ARTICLE_\nShakin kansainv\xc3\xa4liset arvonimet\n_START_PARAGRAPH_\nMaailman shakkiliiton FIDE:n my\xc3\xb6nt\xc3\xa4m\xc3\xa4t _NEWLINE_l\xc3\xa4hi-, kirje- ja teht\xc3\xa4v\xc3\xa4shakin arvonimet ovat elinik\xc3\xa4isi\xc3\xa4. Pelaajille ja ratkaisijoille ne my\xc3\xb6nnet\xc3\xa4\xc3\xa4n ainoastaan kilpailumenestyksen perusteella, eli ne kuvaavat tavallaan pelaajaluokkia. Naisilla on omat kansainv\xc3\xa4liset arvonimens\xc3\xa4, joiden vaatimukset ovat alemmat, mutta se ei kuitenkaan est\xc3\xa4 heit\xc3\xa4 tavoittelemasta  yleisi\xc3\xa4 arvonimi\xc3\xa4 normaalien kriteerien mukaisesti._NEWLINE_Miesten ja naisten suurmestarin ja kansainv\xc3\xa4lisen mestarin arvoja ei my\xc3\xb6nnet\xc3\xa4 suoraan vahvuusluvun perusteella, vaan yleisin tapa niiden saamiseen on tietyt, tarkasti m\xc3\xa4\xc3\xa4ritellyt ehdot t\xc3\xa4ytt\xc3\xa4vien tulosten tekeminen eri turnauksissa. N\xc3\xa4it\xc3\xa4 onnistuneita suorituksia kutsutaan arvonimituloksen tekemiseksi eli kiinnitykseksi arvonimeen. Aiemmin arvonimitulokset piti tehd\xc3\xa4 tietyn ajan sis\xc3\xa4ll\xc3\xa4, mutta t\xc3\xa4m\xc3\xa4 ehto on poistunut_NEWLINE_._NEWLINE_Edell\xc3\xa4olevan lis\xc3\xa4ksi pelaajan pit\xc3\xa4\xc3\xa4 olla saavuttanut arvonimelle asetettu Elo-raja. FIDE-mestariksi ja -mestariehdokkaaksi korottuu saavuttamalla asetetun Elo-rajan. _NEWLINE_Kirje- ja teht\xc3\xa4v\xc3\xa4shakissa on vastaavat hierarkiansa ja kaikissa pelimuodoissa on henkil\xc3\xb6n luonnollisesti mahdollista p\xc3\xa4tev\xc3\xb6ity\xc3\xa4 kansainv\xc3\xa4liseksi tuomariksi. Lis\xc3\xa4ksi FIDE my\xc3\xb6nt\xc3\xa4\xc3\xa4 International Organizer (IO) -sertifikaatteja kilpailujen j\xc3\xa4rjest\xc3\xa4jille._NEWLINE_Vuosiluvut ovat arvonimien perustamisvuosia. Ensimm\xc3\xa4iset niist\xc3\xa4 FIDE my\xc3\xb6nsi 1950.\n_START_SECTION_\nKansainv\xc3\xa4linen mestari (KvM)\n_START_PARAGRAPH_\nKansainv\xc3\xa4lisen mestarin (engl. International Master, IM, 1950) arvolle on samankaltaiset ehdot. Elo-raja 2400 pistett\xc3\xa4, kiinnityksen suorituslukuvaatimus 2450.\n_START_SECTION_\nNaisten suurmestari (NSM)\n_START_PARAGRAPH_\nNaisten suurmestarin (engl. Woman Grandmaster, WGM, 1977) elo-raja on 2300.\n_START_SECTION_\nNaisten kansainv\xc3\xa4linen mestari (NkvM)\n_START_PARAGRAPH_\nNaisten KvM -arvon (engl. Woman International Master, WIM, 1950) elo-raja on 2200.\n_START_SECTION_\nFIDE-mestari (FM)\n_START_PARAGRAPH_\nFIDE-mestarin (engl. FIDE Master, FM, 1978) arvoon vaaditaan elo-luku 2300, naisten FIDE-mestarin arvoon 2100.\n_START_SECTION_\nFIDE:n mestariehdokas\n_START_PARAGRAPH_\nFIDE-mestariehdokkaan (engl. Candidate Master CM) elo-vaatimus on 2200; naisten vastaava 2000.'